Sign in / Join .st0{fill:#34437F;} .st1{fill:#878787;} Saturday, October 23, 2021 ikteb hawn… Fittex Ħaddiem jitlef xogħlu minħabba negliġenza li seta' kellha konsegwenzi traġiċi Minn talk.mt October 23, 2021 talk.mt Traskuraġni li setgħet ħalliet konsegwenzi traġiċi għal ħaddiema fuq post tax-xogħol wasslet biex ħaddiem jitkeċċa mill-impjieg tiegħu. Dan il-każ kien deċiż dan l-aħħar fit-Tribunal Industrijali li kkonferma u ġġustifika t-tkeċċija tal-istess impjegat. Il-każ imur lura għal Awwissu 2017 meta l-impjegat ġie akkużat mill-kumpanija li kien jaħdem magħha illi telaq minn postu fuq ix-xogħol u b'hekk boiler tħalla jaħdem mingħajr ilma bil-konsegwenza li l-boiler ġratlu ħsara kbira waqt li kien taħt is-superviżjoni tiegħu. Sussegwentement u wara li għadda proċeduri ta' dixxiplina, il-ħaddiem ġie mgħarraf li l-impjieg tiegħu kien terminat billi minħabba negliġenza u nuqqas ta' osservazzjoni tad-dmirijiet tiegħu mhux biss ikkaġuna ħsarat irreparabbli lill-kumpanija iżda wkoll espona lil ħaddiema oħra għal periklu ta' diżgrazzja li twassal għal imwiet. Waqt is-smiegħ tal-provi fit-Tribunal, ingħad li minkejja l-esperjenza li kellu, l-impjegat kien jaf sew x'setgħu jkunu l-konsegwernzi meta ħalla xogħlu u naqas li jagħmel superviżjoni meħtieġa fil-boiler room. Fil-ħin li l-impjegat ma kienx fuq xogħlu, l-ilma f'wieħed mill-boilers nixef bil-konsegwenza li dan saħan u apparti l-ħsara kbira li ġratlu kien f'periklu li jikkaġuna splużjoni li setgħet tħalli konsegwenzi traġiċi. Fil-konklużjonijiet tiegħu, it-Tribunal Industrijali nnota illi kien jidher mill-kameras interni tal-kumpanija illi l-impjegat telaq mill-post tax-xogħol tiegħu u mar fil-mess room li qeda l-bogħod mill-kamra ta' fejn kienu l-boilers. Dan għamlu meta kien jaf illi l-boilers ma setgħux jitħallew waħedhom mingħajr osservanza. Għaldaqstant, wara li sema u analizza l-provi li tressqu quddiemu, it-Tribunal wasal għal konklużjoni illi l-impjegat, li kellu għarfien u esperjenza vasta fuq is-superviżjoni tal-boilers, kien negliġenti u traskurat fil-qadi ta' dmirijietu. Għal dawn ir-raġunijiet u wkoll billi l-każ kien meqjus bħala wieħed ta' natura gravi ħafna li seta' kellu konsegwenzi perikolużi ferm, it-Tribunal ikkonferma li t-tkeċċija mill-impjieg ta' dan il-ħaddiem saret għal raġunijiet tajba biżżejjed u għaldaqstant kienet waħda ġusta. Artiklu preċedenti Niġerjan l-Isptar wara li ntlaqat minn vettura fil-Marsa Artiklu li jmiss Vin Diesel iwassal lil bint Paul Walker fuq l-artal